《五月葡萄结颗二首 其一》
明代·黄省曾

萦空高架紫藤敷，马乳累累缀碧须。大宛灵根天外得，华林仙碧世间无。

将携稚子尝千颗，更拟山妻酿百壶。却怪直方曾著录，品名何不首龙珠。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。